ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660027087
ขอความช่วยเหลือให้เป็นตัวกลางในการไกล่เกลี่ยและตรวจสอบข้อเท็จจริงเกี่ยวกับการใช้พื้นที่หน้าอาคารพาณิชย์ บริเวณหน้าอาคารพาณิชย์ร่มเกล้า 24  (เป็นโครงการของนครเคหะ) แขวงมีนบุรี เขตมีนบุรี กรุงเทพมหานคร  เนื่องจากผู้ร้องแจ้งว่าโดยเดิมทีแล้วพื้นที่หน้าอาคารพาณิชย์ร่มเกล้า 24 เป็นพื้นที่ธรรมดาทั่วไปไว้สำหรับค้าขายที่ไม่ได้เป็นถนนแต่อย่างใดและซึ่งเมื่อปี 2550 พื้นที่มีลักษณะที่สูงกว่าถนนทางเข้าอาคารพาณิชย์ฯ  แต่ต่อมาทางกรุงเทพมหานครมีการสร้างบาทวิถีและได้แปรสภาพหรือปรับปรุงถนนให้สูงขึ้นอยู่ในระดับเดียวกันกับบาทวิถี  และต่อมาทางกรุงเทพมหานครได้มีการสร้างบาทวิถีกั้นอาคารพาณิชย์มีความสูงระดับ 1 เมตร ทำให้ผู้ร้องและประชาชนที่อาศัยในอาคารพาณิชย์พื้นที่ดังกล่าวไม่ได้รับความสะดวกในการสัญจรเข้าไปยังภายในอาคารของตัวเอง ซึ่งผู้ร้องคาดว่าทางกรุงเทพมหานครมีการสร้างบาทวิถีไม่ตรงตามแบบ เบื้องต้นผู้ร้องและประชาชนเจ้าของคูหาของอาคารพาณิชย์ร่มเกล้า 24 ในโซนดังกล่าวร่วมกว่า 20 รายได้มีการแจ้งเรื่องไปยังกรุงเทพมหานคร และสำนักงานเขตมีนบุรี และแจ้งเจ้าของอาคารพาณิชย์แล้ว  ซึ่งได้ร้องเรียนมาตั้งแต่ 10 กว่าปีที่ผ่านมาแล้ว จนถึงปัจจุบัน (วันที่ 4 กรกฎาคม 2566) ยังคงประสบปัญหาเช่นเดิมและมีการทะเลาะกันของชาวบ้านและมีสื่อเข้ามาทำข่าวจำนวนมาก ประสบปัญหามาตั้งแต่ปี 2551 และขณะที่มีการสร้างบาทวิถีนั้นมีการสร้างอาคารพาณิชย์มาพร้อมๆ กันและขณะนั้นอาคารพาณิชย์ก็ยังสร้างไม่เสร็จ ซึ่งผู้ร้องยังไม่ได้เข้าอยู่อาศัยต่อมาเมื่อผู้ร้องได้ซื้ออาคารพาณิชย์และได้เข้ามาอยู่อาศัยก็ประสบกับปัญหาดังกล่าว จึงได้มีการแจ้งเรื่องร้องเรียนทางกรุงเทพมหานครแจ้งว่า "ทำไมไม่ร้องเรียนตั้งแต่ที่มีการก่อสร้าง"  ซึ่งผู้ร้องแจ้งว่าจะให้ร้องเรียนได้อย่างไรในเมื่อขณะนั้นผู้ร้องยังไม่ได้เข้ามาอยู่อาศัยจนสภาพหน้าอาคารพาณิชย์กลายเป็นถนนตั้งแต่หลังที่ 1 ไปจนถึงหลังที่ 130 มีระยะทางประมาณเกือบ 1 กิโลเมตร และทางกรุงเทพมหานครมาเปิดถนนช่องตรงต้นทาง ซึ่งได้ข่าวมาว่าเจ้าของอาคารต้องจ่ายค่าเปิดทางให้กับกรุงเทพมหานครจำนวน 50,000 บาท (ห้าหมื่นบาทถ้วน) และจะมีทางบริเวณด้านในมีการเปิดอยู่แล้ว 1 ช่อง เนื่องจากเป็นที่ที่จะไปอีกจุดหนึ่งของอาคารพาณิชย์มีระดับต่ำและอยู่ติดคลองมีการเปิดถนนตั้งแต่ต้นอยู่แล้ว แต่เมื่อกรุงเทพมหานครมาเปิดทางบริเวณหน้าต้นทางทำให้ประชาชนเข้าใจผิดว่าเป็นทางเข้า-ออก และทำให้การจราจรติดขัดขณะที่มีการก่อสร้างถนนช่วงแรกๆ ทางเจ้าของอาคารพาณิชย์ก็มีน้ำใจยอมปล่อยให้สัญจรผ่านไปก่อนเพราะมีน้ำใจแต่ปรากฏว่าเมื่อปล่อยผ่านไปประชาชนที่สัญจรผ่านบริเวณดังกล่าวไม่ยอมหยุดวิ่งและส่วนใหญ่ผู้ที่มาอยู่อาศัยเป็นผู้เช่า และทางผู้ร้องได้ทำหนังสือขอความร่วมมือไปยังผู้เช่าแล้วว่าอย่าใช้พื้นที่ดังกล่าวเป็นถนนในการสัญจรผ่านแต่ก็ไม่ได้รับความร่วมมือ  ปัจจุบันผู้ร้องได้รับความเดือดร้อนถูกข่มขู่จากสำนักงานเขตในพื้นที่และจากชาวบ้านที่มาเช่าอาศัยอยู่ และทำให้มูลค่าของอาคารพาณิชย์เสียและตกต่ำลงไปมากเพราะสภาพหน้าอาคารพาณิชย์ทรุดโทรมลงไปมากและกลายเป็นถนนไม่สามารถที่จะใช้ประโยชน์ได้ตามที่ซื้อไว้ตั้งแต่ต้น  ซึ่งผู้ร้องได้ซื้ออาคารพาณิชย์บริเวณดังกล่าวเป็นจุดหน้าทางเข้าในราคา 3,000,000 -  3,500,000 บาท (สามล้านถึงสามล้านห้าแสนบาทถ้วน) ส่วนโซนข้างในที่ต้องข้ามคลองไปราคาอาคารจะถูกกว่าประมาณ 1,000,000  บาท (หนึ่งล้านบาทถ้วน) แต่ปัจจุบันโซนข้างในมีมูลค่าแพงกว่าโซนของผู้ร้องถึง 5,500,000 - 6,000,000 บาท (ห้าล้านห้าแสนถึงหกล้านบาทถ้วน) ต่อห้อง แต่โซนของผู้ร้องต้องขายในราคาที่ขาดทุนและขายในราคาที่ต่ำกว่า 3,000,000 บาท (สามล้านบาทถ้วน) และต้องปล่อยเช่าในราคาถูกๆ เมื่อปล่อยเช่าในราคาถูกๆ ก็จะมีผู้เช่ามาเช่าจำนวนมากแต่เป็นผู้เช่าที่ไม่ค่อยมีคุณภาพและระเบียบวินัยและจะเปิดคาราโอเกะจำนวนมาก  มีขโมย ดื่มสุรา เสพยาเสพติด ทำให้พื้นที่ดังกล่าวมีสภาพไม่น่าอยู่ ซึ่งทางกรุงเทพมหานครและสำนักงานเขตไม่ดำเนินการแก้ไขปัญหาให้ปล่อยให้ประชาชนทะเลาะกันเองต่อไป ส่งผลให้ผู้ร้องและประชาชนในพื้นที่ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องหรือรัฐบาลส่วนกลางเข้ามาเป็นตัวกลางในการไกล่เกลี่ยและตรวจสอบข้อเท็จจริงว่าความเป็นจริงแล้วจะต้องจัดสรรพื้นที่หน้าอาคารพาณิชย์ดังกล่าวอย่างไรตามแบบเดิม เพราะแบบเดิมที่ผู้ร้องเคยเห็นนั้นลักษณะรถต้องจอดหน้าอาคารพาณิชย์หน้าบ้านใครหน้าบ้านมันแต่กลับกลายว่าได้รับข้อมูลจากเขตว่าพื้นที่หน้าอาคารพาณิชย์บริเวณดังกล่าวเป็นพื้นที่ถนนจึงมองว่าจะเป็นข้อมูลที่บิดเบือนไม่ได้เป็นไปตามที่ผู้อำนวยการเขตแจ้ง  และประสงค์ให้เร่งดำเนินการช่วยเหลือ เพื่อบรรเทาความเดือดร้อนของผู้ร้องต่อไป   ประกอบกับผู้ร้องประสงค์จัดส่งภาพถ่ายผ่านแอปพลิเคชัน Line จึงแนะนำให้จัดส่งเข้ามาผ่านทาง Line PSC 1111 ID: @psc1111 (บันทึกข้อมูลตามผู้ร้องแจ้ง) (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata